open-index/open-wikipedia-markdown huggingface dataset:
Alexander Gustaf Walle

**Alexander Gustaf Walle** (19. huhtikuuta 1843 Hamina – 2. marraskuuta 1910 Helsinki) oli suomalainen kirkkoherra, lääninrovasti ja moninkertainen pappissäädyn valtiopäivämies.

Alexander Wallen vanhemmat olivat Leppävirran kirkkoherra, rovasti Daniel Fredrik Walle (1802–1867) ja Selma Augusta Alléen (k. 1874). Walle kirjoitti ylioppilaaksi 1861 ja opiskeli jumaluusoppia Helsingin yliopistossa vuoteen 1865 jolloin hänet vihittiin papiksi. Hän toimi kirkkoherran apulaisena  Leppävirralla 1865-67 ja Kaavilla 1868-75 ja kirkkoherrana sekä kappalaisena Uukuniemellä sen jälkeen. Vuonna 1884 hänet nimettiin Sortavalan rovastikunnan lääninrovastiksi.

Virkansa ohella Walle otti osaa yhteiskunnalliseen elämään kunnallispoliitikkona Uukuniemellä. Hän oli valtiopäivämies 1885, 1888, 1891, 1894, 1897, 1899, 1900, 1904 ja 1905. Walle toimi myös kansakoulujentarkastajana. Hän osallistui moneen valtiolliseen komiteaan kuten kirkkojen ja pappiloiden rakentamis- ja hoitokomiteaan ja toimi vuodesta 1898 mustalaiskysymysjärjestelykomitean puheenjohtana joka mm. antoi Arthur Thesleffille tehtäväksi tutkia romanien kieltä ja elämänehtoja Suomessa. Hänelle myönnettiin Pyhän Annan 3 luokan ja Pyhän Stanislauksen 2 luokan ansiomerkit.

## Lähteet
Yorkshiren etsivät

**Yorkshiren etsivät** () on brittiläinen rikosdraamasarja. Sarja perustuu Reginald Hillin kirjasarjaan, jonka päähahmot, yorkshirelaiset rikospoliisit Andrew Dalziel ja Peter Pascoe, ovat esiintyneet yhdessä 19 kirjassa.

*Yorkshiren etsivät* esitettiin kotimaassaan BBC One -kanavalla vuosina 1996–2007, ja Suomessa sarjaa on esitetty Yle TV1 -kanavalla.

## Rooleissa

## Juoni
Sarja sijoittuu Yorkshiressä sijaitsevaan kuvitteelliseen Wethertonin kaupunkiin. Rikospoliisit Andrew Dalziel ja Peter Pascoe ovat toistensa vastakohtia: Dalziel on suorasukainen ja poliittisesti epäkorrekti, kun taas Pascoe on korkeastikoulutettu ja kohtelias. Kaksikko joutuu tekemään yhteistyötä tutkiessaan yhdessä murhia.

## Lähteet
O sebe

**O sebe** (, *Tällä hetkellä*) on venäläisen poplaulaja Polina Gagarinan toinen studioalbumi. Se julkaistiin vuonna 2010 levymerkillä ARS Records.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* InterMedia 

## Lähteet
Wisin

**Wisin** (oik. **Juan Luis Morera Luna**, s. 19. joulukuuta 1978 Cayey, Puerto Rico, Yhdysvallat) on puertoricolainen reggaeton-artisti. Hänet tunnetaan reggaeton-musiikin tunnetuimpiin esittäjiin lukeutuvasta Wisin & Yandel -duosta, mutta hän on tehnyt myös soolouraa.

## Diskografia

### Studioalbumit

* *[[El Sobreviviente]]* (2004)
* *[[El Regreso del Sobreviviente]]* (2014)
* *[[Los Vaqueros: La Trilogía]]* (2015)
* *Victory (2017)*
* *Los Legendarios 001* (feat Los Legendarios) (2021)
* *Multimillo Vol. 1* (feat Los Legendarios) (2022)
* *M. W* (2024)

## Lähteet
Tam, gde ja ne bil

**Tam, gde ja ne bil** (Там, где я не был) on venäläisen rock-laulaja Aleksandr Maršal’n toinen studioalbumi. Se julkaistiin vuonna 1999.

## Kappaleet
# Жизнь Взаймы
# Небо
# Уж Ты Прости
# Отпускаю
# Прощай
# Как Тебя Найти
# Золотое Время
# Свободна
# Собачий Вой
# Старый Двор

## Lähteet
Kandahar Giovanni A. Agnelli

**Kandahar Giovanni A. Agnelli** ja **Sises** ovat laskettelurinteitä Sestrieressä Italiassa.

Kandahar Giovanni A. Agnelli -rinne on nimetty Fiatin ja Sestrieren talviurheilukeskuksen perustajan Giovanni Agnellin ja Arlberg-Kandahar-kilpailujen mukaan.

Kandahar Giovanni A. Agnelli -rinteessä järjestettiin vuoden 1997 MM-kilpailuiden ja Torinon talviolympialaisten tekniikkalajikilpailut. Rinteessä on järjestetty myös alppihiihdon maailmancupin tekniikkalajiosakilpailuja. Suurpujottelukilpailuiden lähtöpaikka sijaitsee Sises-rinteessä. Vuoden 2020 parisuurpujottelukilpailu Kandahar Giovanni A. Agnelli -rinteessä oli kautta aikain ensimmäinen naisten maailmancupissa.

## Lähteet
* Sestriere ski resort Sestriere-online.com 
* Ski Area  Sestriere-online.com 
* Race-Course Vialattea.it 
* City map Vialattea.it 
* Results – Sestriere fis-ski.com
Dhakan lento-onnettomuus 1984

**Dhakan lento-onnettomuus 1984** tapahtui 5. elokuuta 1984, kun Biman Bangladesh Airlinesin Fokker F.27-600 Friendship -lentokone syöksyi suohon huonossa säässä lähestyessään Dhakan Zian kansainvälistä lentoasemaa. Kone oli reittilennolla Chittagongin Patengan lentoasemalta Dhakaan. Kaikki 49 koneessa ollutta kuolivat maahansyöksyssä.

Onnettomuus on uhrien määrällä mitattuna Bangladeshin historian pahin lento-onnettomuus sekä kuudenneksi pahin F.27 Friendship -koneelle sattunut onnettomuus.

## Lentokone
Onnettomuuskone oli vuonna 1971 valmistettu Fokker F.27-600 Friendship (rekisteritunnus S2-ABJ). Onnettomuuden aikaan sille oli kertynyt 15&nbsp;595 lentotuntia 24&nbsp;085 lennolla.

## Matkustajat ja miehistö
Lennolla oli 44 matkustajaa ja viisi miehistön jäsentä. Matkustajista yksi oli japanilainen ja yksi britti. Matkustajista 33 oli matkalla Dhakaan noustakseen jatkolennolle Lähi-itään. Lennon kapteenina oli Bangladeshin ensimmäinen naispuolinen ammattilentäjä Kaniz Fatema Roksana.

## Onnettomuus
Sää Dhakassa oli onnettomuuspäivänä huono: oli turbulenssia, satoi kaatamalla ja näkyvyys oli huono. Miehistö yritti ensin VOR-lähestymistä kiitotielle 32. Koska kumpikaan lentäjä ei nähnyt kiitotietä, lähestyminen keskeytettiin. Seuraavaksi he yrittivät ILS-lähestymistä kiitotielle 14. Lähestyminen oli jälleen keskeytettävä. Kolmannella yrityksellä miehistö laskeutui liian matalalle ja kone osui suohon noin 550 metriä ennen kiitotien alkua.

## Lähteet
Let’s Hide Away and Dance Away with Freddy King

**Let’s Hide Away and Dance Away with Freddy King** on yhdysvaltalaisen blueskitaristi, laulajan Freddie Kingin vuonna 1961 julkaistu albumi.

## Kappaleet
Kaikki kappaleet kirjoittanut Freddie King ja Sonny Thompson, ellei toisin mainita.

### A-puoli
#
#
#
#
#
#

### B-puoli
#
#
#
#
#
#

## Kokoonpano
* Freddie King – soolokitara, laulu
* Fred Jordan – rytmikitara
* Sonny Thompson – piano
* Willis Williams – basso
* Phillip Paul – rummut
* Gene Redd – saksofoni
* Clifford Scott – saksofoni

## Arvostelut
* Allmusic: 

## Lähteet
* ''Let’s Hide Away and Dance Away with Freddy King'' discogs.com -sivustolla

### Viitteet
Tallinnasta pois

**Tallinnasta pois: groteskia virolaista proosaa** on vuonna  2003 julkaistu virolaista kirjallisuutta esittelevä antologia. Sen ovat toimittaneet Raija Hämäläinen ja Hannu Oittinen.

## Sisältö
* ”Presidentti”, Olavi Ruitlane
* ”Se soi” ja ”Hevonen ei-mistään”, Jüri Ehlvest
* ”Tallinnasta pois” ja ”Tarinoita Põlvamaan suurmiehistä”, Aapo Ilves
* ”Miesten kongressi”, ”Vahva nainen” ja ”Ugri”, Andrus Kivirähk
* ”Kuten kuka tahansa”, Kerttu Rakke
* ”Vittuuks mä täällä”, Peeter Sauter
* ”Soiva postikortti”, Kauksi Ülle
* ”Tapaaminen Taageperassa”, Mehis Heinsaar
* ”Tohtori”, Matt Barker
* ”Eilen, tänään, ikuisesti Rooma”, Eeva Park
* Kaunotar ja hirviö”, Kaur Kender
* ”Jumala, Lenin ja Emajoki”, Veiko Märka
* ”Unissakävelijä” ja ”Kirje Elvis Preslille”, Urmas Vadi
* ”Mykkä nukke”, ”Pastoraali” ja ”Kuolemaan menevät tervehtivät”, Ervin Õunapuu
* ”Ovien takansa”, Jan Kaus
* ”Uskotteko kummitusjuttuihin?” ja ”Eläintentäyttäjä”, Veiko Belials
* ”Oraakkelin kuolema”, Karen Orlau
* ”Veli Rus”, Indrek Hargla.

## Lähteet

## Aiheesta muualla
*Jouni Tossavaisen arvio kirjasta
Billa

**Billa** on itävaltalainen, kansainvälisesti toimiva päivittäistavarakauppaketju. Ketjun perusti Karl Wlaschek vuonna 1953, ja nykyään sen omistaa saksalainen REWE Group.

Ketjulla on myymälöitä Itävallassa, Bulgariassa, Kroatiassa, Romaniassa, Slovakiassa, Tšekissä, Ukrainassa ja Venäjällä. Billalla on ollut myymälöitä aiemmin myös Unkarissa, kunnes alankomaalainen Spar-päivittäistavaraketju osti ne.

## Aiheesta muualla
* Billan itävaltalaiset kotisivut
Kaksitoista profeettaa

**Kaksitoista profeettaa** () on juutalaisen Tanakhin toisen osan Nevi'imin kahdeksas ja viimeinen kirja. Se kokoaa yhteen niin kutsutut **pienet profeetat** eli kaksitoista profeetallista kirjaa, jotka ovat kristillisen Raamatun Vanhassa testamentissa erillisinä, sen viimeisinä kahtenatoista kirjana.

## Kirjat
RISC OS

**RISC OS** on Acorn Computers Ltd:n kehittämä käyttöjärjestelmä ARM-pohjaisille kehitysalustoille. Alun perin vuonna 1987 julkaistu RISC OS oli suunniteltu käytettäväksi ARM-ympäristössä. Käyttöjärjestelmä julkaistiin Acorn Archimedes -tietokoneen mukana nimellä *Arthur*.

RISC OS käyttää yhteistyömoniajoa, jossa yksi prosessi on kerralla aktiivisena ja prosessin pitää luovuttaa suoritusaikaa säännöllisesti, jotta muut prosessit saavat suoritusaikaa. Ydin ei käytä monisäikeistystä, mutta se toimii keskeytyksillä.

Vakaimmat versiot toimivat ARMv3/ARMv4, RiscPc, ARMv5 "Iyonix" ja ARMv7 Cortex-A8 prosessoreilla. Näillä prosessoreilla varusteltuja järjestelmiä ovat esimerkiksi Raspberry Pi, PandaBoard ja BeagleBone Black. Raspberry Pi - versio on ladattavissa laitteen muistikortille RISC OS:n verkkosivuilta tai NOOBS - työkalun kautta. Nämä versiot sisältävät myös graafisen käyttöliittymän. Raspberry Pi:n, PandaBoardin ja BeagleBone Blackin versiot RISC OS:ta on kehittänyt Castle Technologies.

Lokakuussa 2006 Castle Technologies on julkaissut jaetun lähdekoodin mallin käyttöjärjestelmäversiolle 5. Jaetun lähdekoodin projektia hallinnoi RISC OS Open Ltd (ROOL).

RISC OS 5 on julkaistu avoimen lähdekoodin lisenssillä.

## Kehitys

Archimedes-tietokoneeseen piti tulla ARX-niminen käyttöjärjestelmä, mutta se oli myöhästymässä Archimedes-koneiden julkaisusta. Tästä johtuen Acorn kääntyi omaan ohjelmistokehitykseen, jonka piti kehittää korvaava käyttöjärjestelmä tiukan aikataulun sisällä ja sai sen mukaan nimen *Arthur* (*A Risc by THURsday*).

Käyttöjärjestelmään tuli yhteistyömoniajo ennakoivan sijaan: ohjelmien oli kutsuttava `Wimp_Poll`-järjestelmäkutsua luovuttaakseen ajovuoro toiselle ohjelmalle. Myöhempiin versioihin tuli keino lopettaa ohjelma, joka ei ollut vapauttanut suoritusaikaa.

## Lähteet

## Aiheesta muualla
* RISC OS Open Ltd
Prince Lasha

**William B. Lawsha**, joka tunnetaan paremmin nimellä **Prince Lasha** (s. 10. syyskuuta 1929 – 12. joulukuuta 2008) oli yhdysvaltalainen jazz-muusikko, jonka soittimia olivat alttosaksofoni, huilu ja klarinetti. 

## Elämä ja ura
Lasha syntyi Fort Worthissa Texasissa, missä hän opiskeli ja esiintyi yhdessä muiden I.M. Terrel -lukion oppilaiden John Carterin, Ornette Colemanin ja Dewey Redmanin kanssa.

50-luvulla Lasha muutti Kaliforniaan, missä hän 60-luvulla tuli aktiiviseksi jäseneksi free jazz -liikkeessä, jonka pioneeri oli niin ikään Forth Worthista liikkeellelähtenyt Ornette Coleman. Lasha tunnetaan luultavasti parhaiten esiintymisistään Eric Dolphyn levytyksillä ''Iron Man'' ja *Conversations* vuodelta 1963, sekä Elvin Jones/Jimmy Garrison *Sextet featuring* McCoy Tyner kokoonpanon levytyksellä *Illuminations!* vuodelta 1964. Ennen näitä levytyksiä vuonna 1962 Lasha oli levyttänyt yhdessä saksofonisti Sonny Simmonsin kanssa albumin *The Cry*.   

Lasha muutti Eurooppaan ja vuonna 1966 asui Kensingtonissa Lontoossa. Albumi Insight (1966) on levytetty Englannissa ja sillä esiintyy paikallisia muusikoita kuten Bruce Cale, Dave Willis, Jeff Clyne, Joe Oliver, David Snell, Mike Carr, Stan Tracey, John Mumford ja Chris Bateson. 

Palattuaan takaisiin Yhdysvaltoihin 1967, Lasha jatkoi työskentelyään saksofonisti Sonny Simmonsin kanssa, minkä tuloksena syntyi albumi ''Firebirds'' (1967) Contemporary Records -levy-yhtiölle, jolle esimerkiksi Allmusic on myöntänyt viisi tähteä. 

Vuonna 2005  Lasha äänitti albumin *The Mystery of Prince Lasha* Odean Pope Trion kanssa. Lasha kuoli 12. joulukuuta 2008 Oaklandissa Kaliforniassa.

## Diskografia

### Solistina
* *[[The Cry!]]* (Contemporary, 1962) with Sonny Simmons
* *[[Inside Story (Prince Lasha album)|Inside Story]]* (Enja, 1965 [1981])
* *[[Insight (Prince Lasha album)|Insight]]* (CBS, 1966)
* *[[Firebirds (album)|Firebirds]]* (Contemporary, 1967) with Sonny Simmons
* *Firebirds, Live at the Berkeley Jazz Festival* (Birdseye, 1974)
* *Search for Tomorrow* (Enja, 1982)
* *And Now Music* (Daagnim, 1983
* *The Mystery of Prince Lasha* with the Odean Pope Trio - CIMP, 2005

### Sivumiehenä
**[[Gene Ammons]]**
* *[[Brasswind]]* (Prestige, 1974)
**[[Eric Dolphy]]**
* *[[Iron Man (Eric Dolphy album)|Iron Man]]* (1963)
* *[[Conversations (Eric Dolphy album)|Conversations]]* (1963)
**[[Elvin Jones]] / [[Jimmy Garrison]]**
* ''Illumination!'' (1963)
**[[Michael White (violinist)|Michael White]]**
* *[[The Land of Spirit and Light]]* (Impulse!, 1973)

## Lähteet
BatteryRun

**BatteryRun** on laskettelurinne ja -puisto Kuusamon Rukalla.

BatteryRun-rinteessä järjestettiin vuoden 2005 freestylehiihdon MM-kilpailuiden kumparelaskun ja perinteisten hyppyjen kilpailut. Siinä järjestetään myös freestylehiihdon maailmancupin kumparelaskukilpailuja.

## Lähteet
* BatteryRun  Ski.ruka.fi
* Rukan rinteet ja hissit Ski.ruka.fi
* Results – Ruka fis-ski.com
Itä-Timorin talous

**[[Itä-Timor]]** on itsenäistymisensä jälkeen kohdannut suuria haasteita maan infrastruktuurin jälleenrakentamisessa, hallinnon vahvistamisessa ja työpaikkojen lisäämisessä. Maassa on merkittävät öljyvarannot, mutta toistaiseksi niistä ei ole ollut hyötyä suurimmalle osalle maan väestöstä. 

## Talouspolitiikka
Timorilla on merkittävät öljy- ja kaasuvarannot, mutta se ei ole juurikaan hyödyttänyt maaseudun asukkaita, jotka saavat elantonsa kotitarveviljelystä. Lähes puolet maan väestöstä elää äärimmäisessä köyhyydessä. Itä-Timorin öljyrahasto perustettiin vuonna 2005 ja IMF on määritellyt maan maailman öljyriippuvaisimmaksi valtioksi. Öljyrahasto kattaa lähes koko hallituksen vuosibudjetin.

## Toimialat
### Maatalous
Maatalousala työllistää 80&nbsp;% maan väestöstä. Noin 67&nbsp;000 itätimorilaista kotitaloutta kasvattaa kahvia. Suuri osa heistä on köyhiä. He saavat tuottoa työstään noin 3,7 USD päivässä. 11 000 kotitaloutta kasvattaa mungpapuja, useimmat heistä toimivat omavaraisviljelijöinä. Kahvi on öljyn jälkeen maan toiseksi merkittävin vientituote. Kahvi tuottaa Itä-Timorille 10 miljoonaa Yhdysvaltain dollaria vuodessa. Merkittävin itätimorilaisen kahvin ostaja on yhdysvaltalainen kahvilaketju Starbucks.

### Teollisuus
Maan taloutta ovat huomattavasti vahvistaneet öljyn- ja kaasun tuotannosta saadut tulot, mutta maassa ei ole tuotantolaitoksia joten ala työllistää vain vähän itätimorilaisia. Kaasu johdetaan jalostettavaksi Australiaan, mutta Itä-Timor on kiinnostunut kehittämään oman maansa jalostuskapasiteettia. Öljytulojen osuus on 90&nbsp;% valtion budjetista ja siitä saatavia varoja rahastoidaan tulevaisuuden varalle. Yksityissektorin kehitys on heikkoa pääoman puutteen, heikon infrastruktuurin, epätäydellisen oikeusjärjestelmän ja tehottoman ympäristön sääntelyn vuoksi.

## Infrastruktuuri
### Energia
Itä-Timor on energiantuotannon suhteen omavarainen. Maan väestöstä vain 42&nbsp;% elää sähköistetyissä kotitalouksissa. Maaseudulla 27&nbsp;% kodeista on sähköistetty. Vielä vuonna 1985 sähköistettynä oli vain neljä prosenttia maasta. Maan sähköverkon kehitys oli suhteellisen nopeaa Indonesian hallitessa Itä-Timoria, mutta silloinkin Itä-Timor oli Indonesian toiseksi vähiten sähköistetty provinssi. Maan sähköverkko tuhoutui laajalti vuoden 1999 väkivaltaisuuksissa. Maan sähköntuotanto toteutuu lähes yksinomaan dieselmoottorein. Maassa on potentiaalia uusiutuvien energianlähteiden vesivoiman, tuulivoiman ja aurinkovoiman kehittämiselle mutta kehitys on vasta alussa.

### Liikenne
Itä-Timorissa on kuusi lentokenttää, joista merkittävin on pääkaupunki Dilin lentoasema. Maassa on yksi kauppasatama, joka sijaitsee Dilissä. Rautateitä maassa ei ole. Tieverkostoa maassa on noin 6000 kilometriä, ja siitä on päällystetty noin 2600 km.

### Tietoliikenne

Maan tietoliikenneverkko tuhoutui suurelta osin 1999 tapahtumien seurauksena. Maan tietoliikenne ulkomaille on hyvin rajoittunutta. Internetin käyttäjiä maassa on 165&nbsp;000, runsaat 13&nbsp;% maan väestöstä. Maassa on yksi julkinen TV-kanava, jonka lähetyskielet ovat tetum, indonesia ja portugali. 

## Lähteet
*

### Viitteet

## Aiheesta muualla
Charley Pride

**Charley Frank Pride** (18. maaliskuuta 1934 Sledge, Mississippi – 12. joulukuuta 2020 Dallas, Texas) oli yhdysvaltalainen countrymuusikko.

Charley Pride oli köyhien puuvillapelloilla työskennelleiden osuusviljelijöiden lapsi. Perheessä oli yhteensä 11 lasta. Hän kiinnostui lapsena Grand Ole Opryn radio-ohjelmista, jossa esiintyivät muun muassa Roy Acuff, Hank Williams ja Ernest Tubb. Hän innostui myös baseballista ja pyrki alkujaan urheilu-uralle.

Pride muutti vuonna 1960 Montanaan, missä hän pelasi baseballia erilaisissa amatööri- ja puoliammattilaissarjoissa. Samaan aikaan hän kuitenkin esiintyi myös paikallisissa yökerhoissa. Pride päätti lähteä hakemaan levytyssopimusta, kun countrymuusikot Red Sovine ja Red Foley olivat kannustaneet häntä musiikkialalle.

Afroamerikkalaisia oli ollut mukana countrymusiikissa jo vuosikymmeniä, mutta ennen Pridea kukaan heistä ei ollut noussut tähtiartistiksi. Pride sai vuonna 1965 RCA Victorilta levytyssopimuksen. Levy-yhtiö panosti uuteen artistiinsa, ja hänen tuottajanaan toimi muun muassa Johnny Cashin ja Jerry Lee Lewisin kanssa työskennyt Jack Clement. Priden ensimmäinen single ”The Snakes Crawl at Night” julkaistiin vuonna 1966. Priden afroamerikkalaisuus pidettiin muutaman ensimmäisen singlen kohdalla piilossa, ja hän kertoi itse myöhemmin, kuinka ensimmäisillä keikoilla yleisö meni täysin hiljaiseksi, kun hän tuli lavalle.

Priden kolmas single ”Just Between You and Me” nousi countrylistojen kymmenen parhaan joukkoon, ja hänen ensimmäinen albuminsa *Country Charley Pride* myi kultaa. Pride pysyi countrymusiikin myydympien artistien joukossa noin 20 vuoden ajan, ja hän julkaisi 50 singleä, jotka pääsivät singlelistojen kymmenen myydyimmän joukkoon. Listaykköseksi kappaleista nousi peräti 29. Hänen hittikappaleitansa olivat muun muassa ”All I Have to Offer You (Is Me)” (1969), ”Is Anybody Goin’ to San Antone” (1970), ”Kiss an Angel Good Mornin’” (1971) ja ”Someone Loves You Honey” (1978).

Pride siirtyi vuonna 1986 RCA Recordsilta 16th Avenue Records. Hän oli levy-yhtiön ensimmäinen artisti. Pride levytti yhtiölle 13 singleä, mutta niistä suurin osa ei noussut listojen kärkipaikoille. Priden viimeinen viiden parhaan joukkoon noussut single oli ”Shouldn’t It Be Easier This Time” (1987). Hän vetäytyi 1980-luvun lopulla osa-aikaiselle eläkkeelle, vaikka silloin tällöin hän levyttikin pienille, itsenäisille levy-yhtiöille.

Country Music Association antoi Pridelle useita palkintoja. Vuonna 1971 hän oli muun muassa vuoden viihdyttäjä. Countrymusiikin kunniagalleria otti hänet jäsenekseen vuonna 2000, ja vuonna 2017 hän sai Grammy-palkinnon elämäntyöstään. Pride julkaisi vuonna 1994 elämäkertansa *Pride: The Charley Pride Story*, ja hän esiintyi musiikkilavoilla edelleen 2000-luvulla. Pride julkaisi vuonna 2006 albumin *Pride and Joy: A Gospel Music Collection*, vuonna 2011 albumin *Choices* ja vuonna 2017 albumin *Music in My Heart*.

Pride kuoli joulukuussa 2020 covid-19-taudin aiheuttamiin komplikaatioihin.

## Lähteet

## Aiheesta muualla

* Charley Priden muistokirjoitus Helsingin Sanomissa
Itä-Timorin alueet

**[[Itä-Timor]]** jakaantuu hallinnollisesti 14 piirikuntaan. Alueet jakaantuvat edelleen pienempiin osapiireihin.

## Alueet

## Lähteet
Houaphan

**Houaphan** () on Laosin maakunta, joka sijaitsee maan pohjoisosassa, Vietnamin rajalla. Houaphanin pääkaupunki on Xam Nua. Maakunnan pinta-ala on 16&nbsp;500 neliökilometriä. Vuoden 2015 väestönlaskennassa siellä oli 280&nbsp;938 asukasta.  Maakunta on jaettu kahdeksaan piirikuntaan: Xam Neua, Xiengkhor, Viengthong, Vieng Xay, Huameuang, Xam Tai, Sopbao ja Add.

## Lähteet

## Aiheesta muualla
TAAG Angola Airlinesin lento 462

**TAAG Angola Airlinesin lento 462** oli TAAG Angola Airlinesin reittilento Lubangon lentoasemalta Luandan Quatro de Fevereiron lentoasemalle. Lennolla 8. marraskuuta 1983 käytetty Boeing 737-2M2 syöksyi maahan pian lähdettyään lentoon Lubangosta. Kaikki 126 matkustajaa ja neljä miehistön jäsentä kuolivat onnettomuudessa.

Onnettomuus on kuolonuhrien määrällä mitattuna Angolan historian toiseksi pahin. Pahempi on vain Jamban lento-onnettomuus 1995, jossa kuoli 141 ihmistä.

## Lentokone
Onnettomuuslennolla käytetty lentokone oli huhtikuussa 1982 ensilentonsa lentänyt Boeing 737-2M2 (rekisteritunnus D2-TBN, valmistenumero 22775). Sen voimanlähteenä oli kaksi Pratt & Whitney JT8D-17 -suihkumoottoria. Se oli toimitettu TAAG Angola Airlinesille uutena toukokuussa 1982.

## Onnettomuus
Lentoonlähdön jälkeen kone nousi 200 jalan korkeuteen (60 metriä), mutta alkoi sitten vajota ja kallistua vasemmalle. Koneen siipi osui lopulta maahan 800 metrin päässä kiitotien päästä, jolloin kone syöksyi maahan ja räjähti.

Sissiliike UNITA ilmoitti ampuneensa koneen alas ilmatorjuntaohjuksella protestoidakseen Angolan hallitusta vastaan. Sen mukaan lennolla oli vain sotilashenkilöstöä. Angolan viranomaiset ilmoittivat, että lennolla oli vain kaksi sotilasta. Virallinen kanta on, että onnettomuuden aiheutti tekninen vika.

## Lähteet
Markus Fagervall

**Eino Markus Fagervall** (s. 5. lokakuuta 1982 Kiiruna) on ruotsalainen laulaja. Hän voitti *[[Idol (Ruotsi)|Idol 2006]]* -kilpailun vuonna 2006. 

Markus Fagervallin äiti on suomalainen ja isä on kotoisin Tornionlaaksosta Ruotsin puolelta. Hän on sukua Markus Krunegårdille, Susanna Heikille ja Suvi Teräsniskalle.

Fagervall lauloi Liquid Scarlet -rockyhtyeessä. Hän on julkaissut kaksi sooloalbumia *Echo Heart* (2006) ja *Steal My Melody* (2008). Duettoalbumi *The Silence* Tony Björkenvallin kanssa ilmestyi syyskuussa 2013.  

## Diskografia
### Albumit
* *Liquid Scarlet* (Liquid Scarletin kanssa, 2004)
* *II* (Liquid Scarletin kanssa, 2005)
* *Echo Heart* (2006)
* *Steal My Melody* (2008)
* *The Silence* (Tony Björkenvallin kanssa, 2013)

## Lähteet
*Kylli-Nivan sukuseura 
*rateyourmusic.com
*allmusic.com
*allmusic.com The Silence

### Viitteet

## Aiheesta muualla
Imavere

**Imavere** () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.

Kunta sijaitsi maakunnan eteläosassa Paiden kaakkois- ja Põltsamaan luoteispuolella. Imaveressa oli arviolta 897 asukasta (vuonna 2016) ja sen pinta-ala oli 139,61 neliökilometriä.

Imavereen kuului 13 kylää: Eistvere, Hermani, Imavere, Jalametsa, Järavere, Kiigevere, Käsukonna, Laimetsa, Puiatu, Pällastvere, Taadikvere, Tammeküla ja Võrevere.

## Väestö
Vuoden 2011 väestönlaskennan mukaan Imaveren kunnassa oli 849 asukasta, joista 843 (99,3 %) oli virolaisia, 3 (0,4 %) venäläisiä ja 3 (0,4 %) muita kansallisuuksia.

## Lähteet

## Aiheesta muualla
Namakoe Nkhasi

**Namakoe Nkhasi** (s. 10. tammikuuta 1994) on lesotholainen kestävyysjuoksija.

Nkhasi saavutti Afrikan-mestaruuskilpailuissa Durbanissa 2016 pronssia 10&nbsp;000 metrin juoksussa Lesothon ennätysajalla 28,06,33. 5&nbsp;000 metrillä hän sijoittui kuudenneksi niin ikään maansa ennätysajalla 13.21,68. Saman vuoden Rio de Janeiron olympialaisissa hän karsiutui 5&nbsp;000&nbsp;metrin alkuerissä ajalla 13.41,92.

## Henkilökohtaiset ennätykset
### Ulkoradat

## Lähteet
Anthony Ryle

**Anthony Ryle** (2. maaliskuuta 1927 – 29. syyskuuta 2016) oli brittiläinen lääkäri ja alkujaan psykoanalyyttisen koulutuksen saanut psykoterapeutti, joka tunnetaan parhaiten kognitiivis-analyyttisen psykoterapian (KAT) kehittäjänä.

Ryle kiinnostui mielenterveydestä toimiessaan yleislääkärinä Lontoossa. Sittemmin hän toimi muun muassa Sussexin yliopiston terveyspalvelujen johtajana (1964–76) ja Lontoon Pyhän Thomasin sairaalan (St. Thomas Hospital) konsultoivana psykoterapeuttina (1980–92) ja sai kunniajäsenen aseman alan oppilaitoksessa (Royal College of Psychiatrists).

Hänen kirjojaan ovat muun muassa
* *Neurosis in the Ordinary Family* (1967)
* *Student Casualties* (1969),
* *Frames and Cages* (1975),
* *Psychotherapy, A Cognitive Integration of Theory and Practice* (1982),
* *Cognitive-Analytic Therapy: Active Participation in Change* (1990),
* *Cognitive Analytic Therapy and Borderline Personality Disorder* (1997), ja
* *Introducing CAT: Principles and Practice* (2002).

Anthony Ryle toimi myös Suomen ensimmäisen KAT-psykoterapeuttikoulutuksen luennoitsijana (1986–1988). Hänen rinnallaan kognitiivis-analyyttista psykoterapiaa kehitti myöhemmin esimerkiksi suomalainen professori Mikael Leiman.

## Lähteet
Atlético Nacional

**Atlético Nacional S. A.**, tunnetaan nimillä **Atlético Nacional** tai pelkästään **Nacional**, on kolumbialainen jalkapalloseura, joka on kotoisin Medellínin kaupungista. Seura on perustettu vuonna 1947 ja sen edustusjoukkue pelaa maan korkeimmalla sarjatasolla Categoría Primera A:ssa. Seura on kahden muun seuran Millonariosin ja Santa Fen lisäksi ainoa, joka on pelannut läpi historiansa maan pääsarjassa.

Atlético Nacional pelaa kotiottelunsa Atanasio Girardotilla, jonka yleisökapasiteetti on 45&nbsp;943. Stadionilla kotiottelunsa pelaa myös paikallisseura Independiente Medellín.

Vuonna 2016 seura voitti Copa Libertadoresin toisen kerran historiassaan. Joukkueen tie alkoi alkulohkoista, joista se selvisi puhtaalla pelillä pudostuspeleihin. Pudotuspeleissä tie kantoi lopulta aina loppuotteluun saakka, jossa vastaan asettui ecuadorilainen Independiente del Valle. Loppuottelu oli kaksiosainen, jonka ensimmäinen osa päättyi tasatulokseen 1–1 ja jälkimmäisen Nacional vie nimiinsä 1–0 varmistaen toisen mestaruutensa.

Copa Libertadoresin voiton myötä seura pääsi ottamaan osaa myös vuoden 2016 Copa Sudamericanaan, jossa tie vei niin ikään loppuotteluun saakka. Loppuottelussa Nacionalin oli määrä kohdata brasilialainen Chapecoense kaksiosaisessa otteluparissa. Ensimmäinen osa oli tarkoitus pelata 30. marraskuuta 2016 Medellínissa, mutta 28. marraskuuta 2016 sattuneen lento-onnettomuuden takia, joka vaati 19 Chapecoensen pelaajan ja yhteensä 71 ihmisen hengen, loppuottelu peruutettiin. Onnettomuuden seurauksena Nacional ehdotti Etelä-Amerikan jalkapalloliitto Conmebolille, että turnauksen voitto luovutettaisiin Chapecoenselle. Ele keräsi ihastusta ympäri maailman, ja seura palkittiin Conmebolin reilun pelin -palkinnolla tekonsa johdosta.

## Logot


File:Escudo de Unión Indulana Foot-Ball Club.svg|1935–1946
File:Escudo de Atlético Nacional (1947-1950).svg|1947–1949
|2000–nykyhetki



## Lähteet

## Aiheesta muualla

* Virallinen sivusto
Alaotrajärvi

**Alaotrajärvi** on Madagaskarin suurin järvi. Se sijaitsee entisen Toamasinan provinssin alueella keskiylätasangon pohjoisosassa. Sen valuma-alueeseen kuuluu matalia järviä ja soita, joita ympäröi tiheä kasvillisuus. Se on maan riisinviljelyalueen keskus. Sen luonto on rikas, ja siellä on runsaasti harvinaisia ja vaarantuneita lajeja. Se on myös tärkeä kalastusalue. 

Järvelle istutettiin vuonna 1954 tummatilapiaa, ja se runsastui nopeasti, mahdollisesti siksi, että se tuli ekologiseen rakoon kasvinsyöjänä. Jo vuonna 1957 se muodosti saaliista 46 %.

Järvi on tärkeä mutta koko ajan uhanalaisemmaksi muuttuva vesilintujen elinalue. Siellä on sellainen vaarantunut laji kuin  madagaskarinsorsa (*Anas melleri*). Pohjois-Madagascarissa on ollut kaksi kotoperäistä lajia, madagaskarinsotka (*Aythya innotata*) ja alaotrajärvenuikku (*Tachybaptus rufolavatus*). Madagaskarinsotka on nyt äärimmäisen uhanalainen laji, eikä sitä enää ole järvessä, joskin muualla sitä on hyvin pieni määrä. Alaotrajärvenuikku julistettiin hävinneeksi lajiksi 2010. Aiemmin Alaotranjärvellä eniten. Lähes lentokyvytöntä lintua ei ehkä ole ollut koskaan muualla kuin aivan järven lähituntumassa.

## Lähteet
Valkotöyhtöuikku

**Valkotöyhtöuikku**, aikaisemmalta nimeltään **rollanduikku** (*Rollandia rolland*), on uikkulintuihin kuuluva lintulaji. Sen levinneisyysaluetta ovat Argentiina, Bolivia, Brasilia, Chile, Falklandinsaaret (Malvinas), Paraguay, Peru ja Uruguay. Vaelluslintuna sitä tavataan Etelä-Georgiassa ja Eteläisillä Sandwichsaarilla. Sen kanta on pienenemässä.

Sitä tavataan suurissa järvissä 3&nbsp;500–4&nbsp;500 metrin korkeudessa.

## Ulkonäkö ja koko
Lajin koiras ja naaras ovat saman näköiset, ja niiden pituus on  27–35 senttiä. Aikuisen pesimäaikainen höyhenyksessä on niskassa selvä valkoinen töyhtö. Korvien ympärillä on suuret valkoiset höyhentupsut, mutta muuten pää, kaula ja selkä ovat viheähohtoisen mustat, ja hartia- ja selkäsulkia reunustaa ruskea. Alapuoli on tummanpunaruskea, ja siinä on usein ruskeita tai harmaita täpliä. Silmät ovat punaiset, nokka musta ja jalat harmaat tai ruskeahkot. Pesimäajan ulkopuolella aikuisen höyhenys on pikemmin tummanruskea kuin musta. Töyhtö muuttuu huomaamattomaksi, pään ja kauan sivut ovat valkoiset, ja siiven valkoiset läiskät säilyvät. Kaula rinta ovat kellanruskeat ja vaalenevat vatsassa. Nuoret linnut muistuttavat ei-pesimäasuisia aikuisia, mutta kurkku ja kaulan sivut ovat ruskeajuovaiset.

## Lähteet
Alphonce Simbu

**Alphonce Felix Simbu** (s. 14. helmikuuta 1992) on tansanialainen maratoonari. 

Simbu sijoittui Maputon Afrikan kisoissa 2011 kahdeksanneksi 10&nbsp;000&nbsp;metrillä. Hän edusti maataan vuoden 2015 yleisurheilun MM-kisojen maratonilla, sijoittuen 12:nneksi ajalla 2.16.58, ja samana vuonna järjestetyissä maastojuoksun MM-kisoissa, missä hänen sijoituksensa oli 48. Rio de Janeiron olympialaisissa vuonna 2016 hän sijoittui maratonilla viidenneksi ajalla 2.11.15. Lontoon MM-kilpailuissa 2017 hän saavutti uransa ensimmäisen arvokisamitalin juoksemalla maratonin kolmanneksi ajalla 2.09.51. Dohan MM-maratonilla 2019 hän oli kuudestoista. Hän saavutti samana vuonna sotilaiden maailmankisoissa hopeaa maratonilla. Vuonna 2021 järjestetyissä Tokion olympialaisissa hän sijoittui maratonilla seitsemänneksi. Hän saavutti Birminghamin Kansainyhteisön kisoissa 2022 hopeaa maratonilla ajalla 2.12.29. Hän keskeytti maratonin Budapestin MM-kilpailuissa 2023. Myöhemmin samana vuonna hän saavutti puolimaratonilla hopeaa sotilaiden MM-kilpailuissa. Pariisin olympialaisissa 2024 hän sijoittui maratonilla 17:nneksi. Hän voitti maratonin maailmanmestaruuden Tokiossa 2025 ajalla 2.09.48.

## Henkilökohtaiset ennätykset
### Ulkoradat
Lähde:

## Lähteet
Oksifenisatiini

**Oksifenisatiini** (C20H15NO3) on heterosyklinen aromaattinen yhdiste. Yhdistettä on käytetty aikaisemmin ulostuslääkkeenä, mutta se on vedetty pois markkinoilta 1970-luvulla sen maksatoksisuuden vuoksi.

## Vaikutusmekanismi ja käyttö
Oksifenisatiinin käyttö ulostuslääkkeenä perustui todennäköisesti natrium-kaliumpumpun toiminnan estämiseen. Oksifenisatiinia oli käytetty ulostuslääkkeenä yli 50 vuoden ajan kunnes vuonna 1969 julkaistu raportti osoitti yhteyden oksifenisatiinin pitkäaikaisen käytön ja akuutin ja kroonisen hepatiitin väillä. Hepatiitin syynä oli lääkeaineen aiheuttama immuunipuolustuksen reaktio. Oksifenisatiinin aiheuttaman hepatiitin oireita olivat muun muassa väsymys, keltaisuus ja anoreksia.

## Valmistus
Oksifenisatiinia valmistetaan isatiinin ja fenolin välisellä reaktiolla. Tuote voidaan myös asetyloida oksifenisatiiniasetaatiksi (C24H19NO5).
:

## Lähteet

## Aiheesta muualla
*Kyoto Encyclopedia of Genes and Genomes (KEGG): Oxyphenisatine
Muhammad V (Malesia)

**Muhammad V**, oikealta nimeltään **Muhammad Faris Petra** (s. 6. lokakuuta 1969 Kota Bharu, Kelantan, Malesia), oli Kelantanin sulttaani ja Malesian kuningas eli Yang di-Pertuan Agong tammikuuhun 2019, jolloin hän erosi. Hän seurasi Kelantanin sulttaanina isäänsä Ismail Petraa vuonna 2010. Hän astui Malesian kiertävään kuninkaanvirkaan vuonna 2016. Muhammad V luopui kruunusta 6. tammikuuta 2019.

Hän oli Malesian ensimmäinen Yang di-Pertuan Agong, joka on luopunut kruunusta. Hän meni naimisiin Miss Moskovan Oksana Vojevodinan kanssa marraskuussa 2018 ja heille syntyi 21. toukokuuta 2019 Ismail Leon -niminen poika. Lehtitietojen mukaan Muhammad V jätti avioerohakemuksen vaimostaan 1. heinäkuuta 2019. 

## Lähteet

## Aiheesta muualla
Ambla

**Ambla** on pienkauppala ja entinen kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi. Amblan kunnan keskus, Amblan pienkauppala, säilyi muutoksessa pienkauppalana.

## Entinen kunta
Amblan kunta sijaitsi maakunnan pohjoisosassa Tallinnan kaakkois- ja Paiden pohjoispuolella. Amblassa oli arviolta 2&nbsp;013 asukasta (vuonna 2016) ja sen pinta-ala oli 166,6 neliökilometriä.

Amblaan kuului 3 pienkauppalaa (*alevik*) – Ambla, Aravete ja Käravete – sekä 10 kylää: Jõgisoo, Kukevere, Kurisoo, Mägise, Märjandi, Raka, Rava, Reinevere, Roosna ja Sääsküla.

## Väestö
Vuoden 2011 väestönlaskennan mukaan Amblan kunnassa oli 1 935 asukasta, joista 1 836 (94,9 %) oli virolaisia, 45 (2,3 %) venäläisiä ja 51 (2,6 %) muita kansallisuuksia.

## Kuvia

Tiedosto:Käravete mõisa peahoone 2012.jpg|Käraveten kartano
Tiedosto:Ambla kirik 2012.jpg|Amblan kirkko
Tiedosto:Ambla vallamaja.jpg|Amblan kunnantalo


## Lähteet

## Aiheesta muualla
Sammon tarina

**Sammon tarina** voi tarkoittaa seuraavia:

* *Sammon tarina*, Riitta Nelimarkan ja Jaakko Seeckin ohjaama Kalevala-aiheinen kuusiosainen animaatiosarja vuosilta 1972–1974
* *Sammon tarina*, Riitta Nelimarkan ja Jaakko Seeckin animaatio vuodelta 1973, lyhennetty kuusiosaisesta sarjasta
* *Sammon tarina*, Pekka Kostiaisen Ypäjän Musiikkiteatterille säveltämä Kalevala-aiheinen ooppera vuodelta 2003
Mamelodi Sundowns FC

**Mamelodi Sundowns Football Club** on eteläafrikkalainen jalkapalloseura, joka on kotoisin Pretoriasta. Seura on perustettu vuonna 1970 ja sen edustusjoukkue pelaa maan korkeimmalla sarjatasolla Premier Soccer Leaguessa. Se pelaa kotiottelunsa 51&nbsp;762–paikkaisella Loftus Versfeld Stadiumilla.

## Aiheesta muualla
* Seuran virallinen kotisivusto
Benin kesäolympialaisissa 2008

**[[Benin]]** osallistui **[[Kesäolympialaiset 2008|Pekingin kesäolympialaisiin vuonna 2008]]** joukkueella, johon kuului viisi urheilijaa. He osallistuivat taekwondoon, uintiin ja yleisurheiluun. Maan lipunkantajana avajaisissa toimi pikajuoksija Fabienne Féraez samoin kuin neljä vuotta aiemminkin. Kyseessä oli maan yhdeksäs esiintyminen olympialaisissa, eikä se saavuttanut mitaleita.

## Joukkue
### Taekwondo

*M. A. Jean Moloise Ogoudjobi - Miesten alle 58 kg

### Uinti

*Alois Dansou - Miesten 50 metrin vapaauinti
*Gloria Koussihouede - Naisten 50 metrin vapaauinti 

### Yleisurheilu

*Mathieu Gnanligo - Miesten 400 metrin juoksu
*Fabienne Féraez - Naisten 200 metrin juoksu

## Lähteet
Uuno Särkelä

**Uuno Johannes Särkelä** (21. heinäkuuta 1903 Kemijärvi – 24. huhtikuuta 1978 Kemijärvi) oli suomalainen taidemaalari.

Särkelän vanhemmat olivat Johan Oskari Särkelä ja Augusta Ilola. Hänen puolisonsa vuodesta 1943 oli Toini Suitiala, perheeseen syntyi kolme lasta. Särkelä opiskeli taidetta ensin Tuusulan kansanopistossa ja sitten Suomen Taideyhdistyksen piirustuskoulussa Helsingissä 1924–1927. Pariisissa Särkelä täydensi taideopintojaan kahteen otteeseen. Ensimmäisen kerran Särkelän töitä oli esillä jo vuonna 1928, ensimmäisen yksityisnäyttelynsä hän piti 1942. Särkelää pidetään lappilaisena taiteilija myös teostensa aiheiden tiimoilta. Hän maalasi muun muassa Pyhätunturin aluetta ja Lapin soita, osin yhdessä taiteilijaystävänsä Aale Hakavan kanssa. Särkelä maalasi silti myös muotokuvia ja abstrakteja aiheitakin. Ainoa hänen maalaamansa alttaritaulu on Posion kirkkoon vuonna 1953 valmistunut teos *Jeesuksen toinen tuleminen*. Oppikoulun opettajana Särkelä toimi 1966–1968. Hän sai Suomen kulttuurirahaston tunnustuspalkinnon vuonna 1964, valtion taiteilijaeläke hänelle myönnettiin 1973.

## Lähteet

## Aiheesta muualla
* Uuno Särkelä Kuvataiteilijamatrikkelissa (Viitattu 14.12.2016)
Jayanta Talukdar

**Jayanta Talukdar** (s. 2. maaliskuuta 1986) on intialainen jousiampuja. Yksilökilpailuissa hän on voittanut kultamitalin vuoden 2006 jousiammunnan maailmancupissa. 

Vuoden 2015 marraskuussa Talukdar voitti yhdessä Deepika Kumarin kanssa pronssia jousiammunnan Aasian-mestaruuskilpailuissa vastakaarijousisarjassa.

## Lähteet
Loung Namtha

**Loung Namtha** (myös Luang Namtha, ) on Laosin maakunta, joka sijaitsee maan luoteisosassa. Maakunnan pinta-ala on 9&nbsp;325 neliökilometriä. Vuoden 2015 väestönlaskennassa siellä oli 175&nbsp;700 asukasta. Sen pääkaupungin nimi on Namtha.  Maakunta on jaettu viiteen piirikuntaan: Namtha, Muang Sing, Muang Long, Viengphoukha ja Nalae.

Loung Namthassa on paljon kalkkipitoisia 800–200 metriä korkeita vuoria. Muun Laosin tavoin siellä on kolme vuodenaikaa: sadekausi, viileä kausi ja kuuma kausi.

Maanviljely on tärkeä elinkeino. Viljelykasveja ovat riisi, maissi, vihannekset, kassava ja maapähkinät. Maaseudun asukkaat saavat tuloja myös keräämällä metsästä banbunversioja, sieniä, rottinkia, kardemummaa ja inkivääriä.

## Lähteet

## Aiheesta muualla
Oudomxai

**Oudomxai** () on Laosin maakunta, joka sijaitsee maan pohjoisosassa. Myös maakunnan pääkaupungin nimi on Oudomxai. Maakunnan pinta-ala on 15&nbsp;370  neliökilometriä. Vuoden 2015 väestönlaskennassa siellä oli 307&nbsp;600 asukasta.  Maakunta on jaettu seitsemään piirikuntaan: Xay, La, Namor, Nga, Beng, Hoon ja Pakbeng.

Oudomxaissa on valmistettu pronssisia rumpuja muinaisista ajoista alkaen. Rummut ovat olleet varakkuuden merkki.

## Lähteet

## Aiheesta muualla
Suzuki Swift

**Suzuki Swift** on Suzukin vuodesta 1983 lähtien valmistama pieni henkilöautomalli. Japanissa myös Suzuki Ignisiä myytiin Swift-nimisenä, vaikka auto ei varsinaiseen Swift-mallisarjaan kuulukaan.

## Suzuki Swift I (1983–1989)

Ensimmäisen sukupolven Swift esiteltiin Tokion autonäyttelyssä 1983 alun perin **Suzuki SA310** -nimisenä. Pian mallinimeksi kuitenkin vaihtui Japanissa **Cultus** ja Euroopassa **Swift**. Eri markkinoilla mallia on myyty useilla eri merkeillä ja mallinimillä. 

## Suzuki Swift II (1988–2003)

Toisen sukupolven Swift tuli markkinoille vuonna 1988. Uusia korimalleja olivat vuonna 1989 esitelty neliovinen sedan ja vuonna 1991 esitelty kaksiovinen cabriolet. Subaru myi Swiftin nelivetoista versiota nimellä Subaru Justy.

Vuonna 1995 Swift sai uudet puskurit ja uudistetun sisustan. Malli pysyi näillä muutoksilla tuotannossa vuoteen 2003 saakka, ja viimeisinä valmistusvuosinaan se oli kilpailijoihinsa verrattuna vanhentunut. 

 

## Suzuki Swift III (2004–2010)

Kolmannen sukupolven malli, jonka nimenä oli nyt Swift kaikilla markkinoilla, esiteltiin Pariisin autonäyttelyssä syyskuussa 2004. Uuden mallin haluttiin soveltuvan paremmin eurooppalaisille markkinoille, mikä otettiin sen suunnittelussa huomioon. Suzuki Swift oli vuonna 2007 edullisin Suomessa myytävä nelivetoauto.

Vuoden 2005 Euro NCAP -kolaritestistä Swift sai tulokseksi neljä tähteä viidestä. 

## Suzuki Swift IV (2010–2017)

Neljännen sukupolven Swift eroaa ulkonäöllisesti vain vähän edeltäjästään, mutta sen kokonaispituus kasvoi yhdeksän ja akseliväli viisi senttimetriä. Vuonna 2014 Suzuki Swift oli edullisin Suomessa myytävä nelivetoinen automalli.

Vuoden 2010 Euro NCAP -kolaritestistä Swift sai tulokseksi täydet viisi tähteä.

Vuonna 2012 esiteltiin urheilullisempi Swift Sport -malli, jossa on 1,6-litrainen (136 hv) bensiinimoottori ja voimansiirtona kuusivaihteinen manuaalivaihteisto tai portaaton CVT-automaatti.

Frankfurtin autonäyttelyssä 2013 esiteltiin uudistunut Swift. Kasvojenkohotuksessa malli sai muun muassa uuden etupuskurin ja LED-päiväajovalot. Sivuvilkut siirtyivät etulokasuojista sivupeileihin. 

## Suzuki Swift V (2016–)

Viidennen sukupolven Swift esiteltiin Geneven autonäyttelyssä keväällä 2017. Se perustuu samalle alustalle kuin Suzuki Baleno.

Vuoden 2017 Euro NCAP -kolaritestistä Swift sai tulokseksi täydet viisi tähteä. 

Moottorivalikoimassa oli aluksi kaksi bensiinimoottoria: turboahdettu kolmesylinterinen 1,0-litrainen (110&nbsp;hv) BoosterJet ja vapaasti hengittävä 1,2-litrainen (89&nbsp;hv). Suomeen Swiftiä tuodaan vain nelivetoisena, vaikka muilla markkinoilla onkin saatavana myös etuvetoinen malliversio. 

Vuonna 2020 Swiftiin tehtiin uudistuksia muun muassa etusäleikköön ja ajovaloihin. Kaikkiin malleihin tuli myös LED-ajo- ja -takavalot. 

## Lähteet

## Aiheesta muualla
Ember Falls

**Ember Falls** on tamperelainen metalliyhtye, joka perustettiin vuonna 2010. Se toimi perustamisvaiheessa nimellä **Mekanism**, jonka se vaihtoi nykyiseen elokuussa 2015. Nimen vaihdon yhteydessä julkistettiin uusi kokoonpano sekä ensimmäinen single ”Shut Down with Me”, minkä jälkeen yhtye solmi maailmanlaajuisen levytyssopimuksen Spinefarm Recordsin kanssa.

Yhtyeen musiikissa on vaikutteita niin melodisesta metallista kuin popista ja elektronisesta musiikistakin. 

Ember Fallsin esikoisalbumi *[[Welcome to Ember Falls]]* julkaistiin helmikuussa 2017. 

## Jäsenet
* Thomas Grove – laulu
* Jay V – lead-kitara
* Calu – kitara + murinalaulu
* Ace – rummut
* Oswald – basso 

### Entiset jäsenet:

* OneOfHaze – koskettimet (2015–2019)

## Julkaisut
### Studioalbumit
* 
* 

### Singlet & EP:t
* ”Shut Down with Me” (2015, single)
* ”COE” (2016, single)
* "The Cost of Doing Business" (2016, single) 
* "Heart Shaped Black Scar" (2019, single)
* "Divine" (2019, single)
*"We Are Become Fire" (2020, single)
*"The World is Burning" (2020, single)
*"Experiments" (2022, EP)

## Lähteet
Kadeš

**Kadeš** oli muinainen kaupunki lähellä Orontes-joen alkulähteitä, nykyisessä Homsin maakunnassa Syyriassa. Se oli paikkana egyptiläisten ja muinaisten heettiläisten taistelulle Ramses II:n aikana.

## Lähteet
Alone (Alan Walkerin kappale)

**Alone** on norjalaisen EDM-artistin Alan Walkerin 2. joulukuuta 2016 julkaisema single. Kappaleella laulaa ruotsalainen laulaja-lauluntekijä Noonie Bao, joka kirjoitti kappaleen yhdessä Walkerin kanssa. Kappaleen musiikkivideo on kuvattu pääosin Norjan Bergenissä.

## Lähteet
Eesti Ekspress

**Eesti Ekspress** oli ensimmäinen poliittisesti riippumaton sanomalehti Neuvosto-Virossa. Lehti alkoi ilmestyä maaliskuussa 2010 aikakauslehtenä.

## Historia ja linja
Lehti perustettiin 1989. Ensimmäinen numero ilmestyi 22. syyskuuta 1989. Lehti hyödynsi Gorbatšovin perestroika- ja glasnostpolitiikkaa. Sen perusti viikoittain ilmestyväksi sanomalehdeksi Hans H. Luik yhdessä muiden kanssa. Lehden toimitus on Tallinnassa. Lehteä julkaisee AS Ekspress Meedia, jonka julkaisuja ovat myös *[[Eesti Päevaleht]]*, Delfi, *[[Maaleht]]* ja *LP*. Se ilmestyy edelleen kerran viikossa samassa formaatissa, mutta sillä on erilaisia liitteitä. Ilmestymispäivä on muuttunut torstaista keskiviikkoon 30. huhtikuuta 2014 alkaen.

*Eesti Ekspressin* ansiosta Hans H. Luikista on tullut mediamoguli.

*Eesti Ekspress* on näkemyksiltään liberaali ja edustaa Virossa tutkivaa journalismia. Se on julkaissut useita merkittäviä ajankohtaisjuttuja ja on tunnettu innovatiivisuudestaan. Neuvostoaikana se oli huomattavasti paksumpi kuin muut lehdet ja ensimmäinen, joka ilmestyi verkkojulkaisuna, ja se käytti ensimmäisenä valoladontaa. Sen vuoksi se on käyttänyt virheellisesti kirjainyhdistelmiä 'sh' ja 'zh' kirjainten 'š' ja 'ž' sijasta, joiden käyttö 1980-luvun jälkipuoliskolla oli tietotekniikassa hankalaa mutta jotka sisältyvät moniin viron kielen lainasanoihin, esimerkiksi *garaaž*, joka on lainasana englannista **', ja ''tšau'', lainasana italiasta **'), ja slaavilaisista kielistä translitteroituihin nimiin, erityisesti venäläisiin.

*Eesti Ekspress* on nykyisin Viron suosituimpia sanomalehtiä, ja vuonna 2015 sen levikki oli 28&nbsp;000.

## Päätoimittajat
*1989–1990 Hans H. Luik
*1990–1991 Ivo Karlep
*1991 Hans H. Luik
*1991–1992 Madis Jürgen
*1992–1996 Priit Hõbemägi
*1996–1997 Tiina Soone
*1997–2002 Aavo Kokk
*2002–2006 Tiina Kaalep
*2006–2011 Priit Hõbemägi
*2011–2013 Janek Luts
*2013–2016 Allar Tankler
*2016– Erik Moora

## Lähteet

## Aiheesta muualla
*Eesti Expressin kotisivu
Ghost in the Shell (täsmennyssivu)

**[[Ghost in the Shell]]** usein viittaa Masamune Shirown luomaan mangasarjaan. Myöhemmin samalla nimellä on julkaistu muun muassa animaatioelokuvia, animesarjakuvia ja videopelejä.

* *[[Ghost in the Shell (manga)|Ghost in the Shell]]*, Masamune Shirow'n vuosina 1989–1997 julkaistu mangasarja
* *[[Ghost in the Shell – aaveääni]]*, Mamoru Oshiin vuoden 1995 anime-elokuva
* *[[Ghost in the Shell 2: Innocence]]*, vuoden 2004 jatko-osa *aaveääni*-elokuvalle
* *[[Ghost in the Shell (videopeli)|Ghost in the Shell]]*, 1997 julkaistu kyberpunk-aiheinen PlayStation-peli
* *[[Ghost in the Shell: Stand Alone Complex]]*, vuosina 2002–2006 Production I.G:n tuottama animaatiosarja
* *[[Ghost in the Shell: Stand Alone Complex - Solid State Society]]*, Stand Alone Complex sarjaan perustuva animaatioelokuva
* *[[Ghost in the Shell: Stand Alone Complex (PS2 videopeli)|Ghost in the Shell: Stand Alone Complex]]*, vuonna 2004 Cavian kehittämä PlayStation 2 -peli
* *[[Ghost in the Shell: Stand Alone Complex (PSP videopeli)|Ghost in the Shell: Stand Alone Complex]]*, vuonna 2005 G-Artistsin kehittämä PlayStation Portable -peli
* *[[Ghost in the Shell: Arise]]*, vuosina 2013–2015 julkaistu anime-elokuva ja animaatiosarja
* *[[Ghost in the Shell: The New Movie]]*, vuoden 2015 jatko-osa *Arise*-sarjalle
* *[[Ghost in the Shell: Stand Alone Complex - First Assault Online]]*, vuonna 2017 julkaistava Neoplen kehittämä Steamissä julkaistava videopeli
* *[[Ghost in the Shell (vuoden 2017 elokuva)|Ghost in the Shell]]*, vuonna 2017 julkaistu Rupert Sandersin ohjaama elokuva
Janne Koponen

**Janne Koponen** (s. 7. kesäkuuta 1995 Kuopio) on suomalainen jääkiekkopuolustaja, joka edustaa Mestis-joukkue Iisalmen Peli-Karhuja. Koposta Kalevan Pallon A-nuorissa valmentaneen Sami Kapasen mukaan hän on rauhallinen puolustaja, joka lukee hyvin peliä ja on kiekollisena kylmäpäinen.

## Ura
### Seuraura
Koponen on Kalevan Pallon kasvatti. Kaudella 2011–2012 hän toimi seuran B-nuorten varakapteenina ja Koponen oli B-nuorten SM-sarjan runkosarjassa KalPan eniten maaleja tehnyt puolustaja kymmenellä osumallaan. Kaudella 2012–2013 hän oli joukkueen tehokkain puolustaja ja toiseksi paras pistemies Niko Hirvosen kanssa tehoilla 14+24=38. Koponen sijoittui koko B-nuorten SM-sarjan puolustajien pistepörssissä toiseksi edellään vain TPS:n Kalle Valtola. Kauden 2015–2016 päätteeksi hän voitti A-nuorten SM-pronssia.

Kaudella 2016–2017 Koponen debytoi KalPan SM-liigajoukkueessa. Hän teki liigadebyyttinsä 14. joulukuuta 2016 vieraissa Hämeenlinnan Pallokerhoa vastaan. Koponen merkittiin KalPan kolmospuolustajapariin Juuso Riikolan viereen. Hän sai ottelussa jääaikaa 11.36 minuuttia. Koponen pelasi kauden aikana SM-liigassa seitsemän runkosarja- ja neljä playoff-ottelua ilman tehopisteitä. Hän voitti kauden päätteeksi SM-hopeaa. Koponen pelasi suurimman osan kaudestaan kuitenkin yli-ikäisenä KalPan A-nuorissa, joiden tehokkain puolustaja hän oli tehoilla 9+24=33, joilla Koponen sijoittui koko A-nuorten SM-liigan puolustajien pistepörssissä toiseksi edellään vain HIFK:n Elias Ulander. Koponen valittiin kauden päätteeksi sarjan toiseen tähdistökentälliseen.

Kaudeksi 2017–2018 Koponen siirtyi vuoden mittaisella sopimuksella Mestis-joukkue Iisalmen Peli-Karhuihin seuran ja KalPan välisenä yhteistyöpelaajana. Hän pelasi koko kauden IPK:n vahvuudessa, jossa Koposen tulokaskausi Mestiksessä toi 49 runkosarjaottelussa seitsemän syöttöpistettä, kuudessa playoff-ottelussa yhden syöttöpisteen ja neljässä Suomen Cupin ottelussa tehot 1+2=3.

### Maajoukkueura
Koponen on pelannut 14 poikien maaottelua.

## Tilastot

## Lähteet
*
*
*

### Viitteet
Valtteri Tammi

**Valtteri Tammi** (s. 13. helmikuuta 1996 Pori) on suomalainen jääkiekkoilija. Hän on pelipaikaltaan vasen laitahyökkääjä.

## Ura
Tammi on Porin Ässien kasvatti. Hän oli kaudella 2011–2012 seuran C-nuorten kakkosjoukkueen paras pistemies ja syöttäjä sekä jakoi sisäisen maalipörssin voiton Santeri Aron kanssa C-nuorten II-divisioonan runkosarjassa tehoilla 17+29=46. Kaudella 2013–2014 Tammi oli Ässien B-nuorten paras pistemies ja syöttäjä tehoilla 21+33=54.

Kaudella 2016–2017 Tammi nousi Ässien A-nuorten varakapteeniksi. Hän oli tehoilla 13+27=40 joukkueen toiseksi paras pistemies Julius Harttusen jälkeen. Tammi voitti kauden päätteeksi A-nuorten SM-hopeaa. Hän debytoi kauden aikana myös Ässien SM-liigajoukkueessa, jossa Tammi pelasi kaksi runkosarjaottelua. Hän teki liigadebyyttinsä 14. joulukuuta 2016 Turun Palloseuraa vastaan. Tammi sai ottelussa jääaikaa 4.55 minuuttia.

Jäätyään yli-ikäiseksi Ässien A-nuorissa Tammi teki koejaksosopimuksen seuran SM-liigajoukkueen kanssa huhtikuussa 2017. Hän pelasi alkukauden 2017–2018 suurimmaksi osaksi edelleen yli-ikäisenä A-nuorissa, kunnes lokakuussa Tammi sai Ässiin loppukauden kattavan jatkosopimuksen. Hän pelasi kauden aikana viisi SM-liigaottelua ja jatkoi pääasiassa seuran A-nuorissa.

## Tilastot

## Lähteet
*
*

### Viitteet